Maite Agirre

Maite Agirre (Zarautz, Gipuzkoa, 1955eko irailaren 16a - ) gipuzkoar antzezlea, gidoilaria eta antzerki-zuzendaria da. Euskal antzerkigileak ekarpen handiak egin dizkio mundu honi bere interpretazio eta sormenei esker.  Bartzelonako Unibertsitate Autonomoan Psikologia ikasten ari zela, Dagoll Dagom antzerki-konpainia sortu zuen Joan Ollérekin. Konpainia horretan Mario Gas eta Lluis Pasqualrekin lan egin zuen, baina handik urte gutxira Domus de Janas konpainia italiarrarekin Europatik biran joan zen. Hamar urte geroxeago, Donostiara joan zen eta Agerre Teatroa konpainia sortu zuen.

Biografia 
Lehen ohikoa zen Unibertsitatean ikasten aritu bitartean antzerkian hastea. Agirre Bartzelonako Unibertsitatean, Psikologia ikasketak egiten ari zela, hasi zen antzerkian. Laster  utzi eta antzerki munduan hasi zen bete-betean.

Ibilbidea 
1973an eman zuen, pausua Dagoll Dagom antzerki konpainia sortuz; alboan Joan Ollér zuen proiektua aurrera ateratzeko. Bartzelonan zenbait urtetan lan egin ostean, Domus de Janas izeneko antzerki talde italiarrarekin elkartu eta eta Europatik zehar aritu zen zenbait eszenatokiren gainean lanean. 

1985ean Euskal Herrira itzuli zen eta beste talde bat sortu zuen, Agerre Teatroa izenekoa. Ordutik hamaika proiektu bultzatu ditu konpainiarekin. Agirrek egokitzapenak edota sormen propioak eszenaratzen ditu. Hala, 1989tik, besteak beste, Beckett, Joyce edota Arantxa Urretabizkaiaren zenbait lan moldatu izan ditu.

Lanak 
1991an Trilogia bat ere aurkeztu zuen gizartean, Murumendiko Mari, Beldurra eta Leonor izeneko antzezlanak izan ziren. Bertan, euskal mitologia lantzen zen eta baita poesigintza ere, Mikel Laboa zein Joseba Tapiaren musikarekin, esaterako.

Urtebetera, 1992an Molly Bloom bakarrizketa antzezlanak argia ikusi zuen. Hasieran katalanez eginiko lana zen, baina ondoren gaztelaniaz ere aurkeztu zuten; azken bertsio horretan Maite Agirre bera izan zen protagonista. El Borracho burlado eta Crónicas de motel izan ziren 1994an aurkeztutako lanak.

Bigarren bakarrizketa lan bat ere taularatu zen Agirreren eskutik: Arantxa Urretabizkaiaren Zergatik Panpox? hain zuzen ere. Lan horretan emakume batek egun arrunt batean zehar bere semearekiko, berekiko eta munduarekiko daukan harremana erakusten digu, Joycek asmatutako pentsamenduaren korrontea erabiliz.

Garbi Losadaren Lamiak izan zen hurrengo proiektua (1997–1998) eta 1999an berrestreinatu egin zuten Molly Bloom, berak zuzendu eta antzeztuta.

Agirre ikasi eta ikasi aritu da urte hauetan guztietan. Horren erakusgarri da zenbait antzerki talde edota Euskal Herriko Unibertsitatearekin aurrera eramandako proiektuak. Modu horretan, Arnasa (unibertsitateko antzerki topaketa) proiektua egi bihurtu zen 2001ean, eta urteroko ohitura da berau ospatzea. Esaterako, Alfred Jarry idazlearen Ubu Rey aurkeztu zuen 2002an. Urte hartantxe María tres veces amapola, María lana kaleratu zuen Artezblai aldizkariak. María de la O Lejárraga (María Martínez Sierra) Errioxako San Millán de la Cogollan jaio zen 1874an. Pedagogoa, feminismoaren aitzindaria Espainian, Granadan diputatua 1933an, azkenean Frantzian eta Argentinan erbesteratua, 1974an hil zen Buenos Airesen. Bere bizitza garai zirraragarria kontatzen du.

Puta vieja alcahueta Celestina! (2004), Neska politak, artasoro alaiak (2005) edota Secando charcos (2008) bezalako lanetan ere parte hartu du zarauztarrak.

Herriz herri jaialdiz jaialdi 
Hainbat jaialditan hartu du parte, besteak beste, Mozanbikera joan zen 2004 urte inguruan, bertarako moldatu eta bertakoekin nahasian lan egin zuen. Gero Hegoameriketara, besteak beste Mejikon Xerezade lanarekin, ahozko kontalariekin harremana izanda  aritu zen hemengo eta hango kultura-eta, nahasiz. Emakumeen antzerkia eta antzerki inklusiboa egiten saiatzen da.

Antzerkia 
Maite Agirreren lan batzuk:

 1991n Trilogia : Murumendiko Mari, Beldurra eta Leonor
 1992an Molly Bloom bakarrizketa. Agerre taldea. 1999an Berrestreinatu zen, berak zuzendu eta antzeztuta
 1994an El Borracho burlado eta Crónicas de motel 
 Zergatik Pampox Arantza Urretabizkaiaren eleberriaren moldaketa. Agerre taldea. Zuzendaria: Maite Agirre.
 1997 eta 1998 Lamiak izan zen hurrengo proiektua (1997–1998) eta 1999an berrestreinatu egin zuten Molly Bloom.
 2002an Ubu Rey aurkeztu zuen 2002an. 
 Y María. Agerre taldea. Zuzendaria: Maite Agirre.
 2004an Puta vieja alcahueta Celestina! 
 2005ean Neska politak, artasoro alaiak 
 2008an Secando charcos
 Marranadas, 50 hizkuntzatan dagoen lanaren moldaketa. Agerre taldea.Maite Agirre aktore lanetan Felipe Cuétararekin.
 Los niños. Agerre taldea. 70´. Zuzendaria: Maite Agirre. Euskaraz eta gaztelaniaz.
 Mujeres al rojo vivo. Agerre taldea.  Zuzendaria: Maite Agirre. Gaztelaniaz.
 'Secando charcos''' lanaren egilea eta aktorea. 

 Maite Agirreren antzerkia: jendearekiko konfabulazio festa 
Maite Agirreren antzerki-obretan ikusleak elkartasunez parte hartzera deituta daude, antzerki-hizkuntzan arakatzen duten proposamen bitalistekin, eta idealei, ikuspegi aberats batek ezarritako bizitza osoagoa eta benetakoagoa bizitzeko nahiari uko ez egiteko gonbita egiten dute.

 Filmak 
 Mystikal (2010) aktore lanean

 Erreferentziak 

 Ikus, gainera 
 Agirre

 Kanpo estekak 
 Joxean AGIRRE: «Maite Agirre», Gaur8'', 2007-05-25.
 Maite Agirre  Mariage d'amour elkarrizketa Maite Agirre zuzendari artistikoarekin 

Zarauztarrak
Gipuzkoako aktoreak
Euskal Herriko emakume aktoreak